Na podlagi 10. člena Zakona o inšpekcijskem nadzoru (Uradni list RS, št. 43/07-uradno prečiščeno besedilo in 40/14) in 115. člena Uredbe o upravnem poslovanju (Uradni list RS, št. 9/18), izdajam

**NAVODILO**

**o merilih prednostne obravnave**

**1. člen**

(1) Inšpektorji na posameznih področjih nadzora v skladu s tem navodilom in merili prednostne obravnave obravnavajo dodeljene zadeve ter vodijo in odločajo v postopkih inšpekcijskega nadzora ter postopkih o prekrških.

(2) Na področjih nadzora v pristojnosti Inšpektorata za katere niso določena merila prednostne obravnave, se zadeve obravnavajo po času dodelitve v obravnavo.

**2. člen**

(1) Pri nadzoru varstva nepremične kulturne dediščine v skladu s vsakokratnimi veljavnimi predpisi veljajo merila prednostne obravnave zadev po zaporedju kot je navedeno v nadaljevanju. Inšpektor prednostno obravnava zadeve, ki se nanašajo na:

1. večji nedovoljeni gradbeni poseg v kulturni spomenik državnega pomena;

2. večji nedovoljeni gradbeni poseg v kulturni spomenik lokalnega pomena;

3. odprava škode ali njeno ustrezno zmanjšanje na kulturnem spomeniku državnega pomena;

4. odprava škode ali njeno ustrezno zmanjšanje na kulturnem spomeniku lokalnega pomena;

5. večji nedovoljeni gradbeni poseg v območje (npr. mestna jedra) kulturnega spomenika

 državnega pomena;

6. večji nedovoljeni gradbeni poseg v območje (npr. mestna jedra) kulturnega spomenika

 lokalnega pomena;

7. manjši nedovoljeni gradbeni poseg v kulturni spomenik državnega pomena;

8. manjši nedovoljeni gradbeni poseg v kulturni spomenik lokalnega pomena;

9. večji nedovoljeni gradbeni poseg v enoto nepremične kulturne dediščine, za katerega je v

 prostorskem aktu določena pridobitev kulturnovarstvenih aktov;

10. manjši nedovoljeni gradbeni poseg v območje (npr. mestna jedra) kulturnega spomenika

 državnega pomena;

11. manjši nedovoljeni gradbeni poseg v območje (npr. mestna jedra) kulturnega spomenika

 lokalnega pomena;

12. drug nedovoljen večji poseg v kulturni spomenik državnega pomena;

13. drug nedovoljen večji poseg v kulturni spomenik lokalnega pomena;

14. drug nedovoljen večji poseg v enoto nepremične kulturne dediščine za katerega je v

 prostorskem aktu določena pridobitev kulturnovarstvenih aktov;

15. manjši gradbeni poseg v enoto nepremične kulturne dediščine za katerega je v

 prostorskem aktu določena pridobitev kulturnovarstvenih aktov;

16. drug nedovoljen manjši poseg v kulturni spomenik državnega pomena;

17. nedovoljeni (ne gradbeni) manjši poseg v kulturni spomenik lokalnega pomena;

18. nedovoljeni (ne gradbeni) manjši poseg v enoto nepremične kulturne dediščine, za

 katerega je v prostorskem aktu določena pridobitev kulturnovarstvenih aktov.

(2) Za večji poseg se primeroma lahko štejejo vzdrževalna investicijska dela na strehi, za manjši pa primeroma vgradnja novega okna, postavitev tende, izveskov, drugi stihijski posegi, ki jih ni možno sanirati na enostaven način (npr. s samo odstranitvijo izveska, ki ne pusti vidnih posledic na objektu).

(3) Nedovoljen poseg je vsak poseg, ki se v skladu z veljavnimi predpisi varstva dediščine izvaja brez kulturnovarstvenega soglasja ali v nasprotju z njim.

(4) Škoda na kulturnem spomeniku lahko izvira tako iz aktivnega nedovoljenega poseganja kot tudi iz opustitve dolžnega ravnanja s kulturnim spomenikom.

**3. člen**

(1) Pri nadzoru varstva dokumentarnega in arhivskega gradiva ter nadzoru izvajanja t. i. arhivske javne službe v RS v skladu s vsakokratnimi veljavnimi predpisi veljajo merila prednostne obravnave zadev po zaporedju kot je navedeno v nadaljevanju. Inšpektor prednostno obravnava zadeve, ki se nanašajo na:

1. uničevanje arhivskega gradiva (npr. ko ustvarjalec dok. in arh. gradiva opusti lastninsko pravico ali/in ko ustvarjalec dok. in arh. gradiva ne izpolnjuje dolžnosti v skladu z veljavnimi predpisi);

2. ogroženo arhivsko gradivo v arhivskih depojih (ali drugod) zaradi nesreč, ki jih je namerno ali nenamerno povzročil človek (npr. vojna, teroristična akcija, eksplozija, požar, vdor vode, počena ali dotrajana vodovodna cev, ogrevalna in hladilna klimatska naparava, poškodovano ali dotrajano ostrešje in podobno);

3. ogroženo arhivsko gradivo v arhivskih depojih (ali drugod) zaradi naravnih nesreč (npr. poplava, vihar, potres, plaz in podobno);

4. neustrezna hramba arhivskega gradiva v arhivskih skladiščih zaradi neustreznih klimatskih pogojev: npr. relativna vlaga pod 30% oz. nad 60% ter temperatura nad 20˚C;

5. neustrezna uporaba arhivskega gradiva ali zloraba tajnih in osebnih podatkov pri uporabi arhivskega gradiva;

6. izvoz oziroma iznos javnega arhivskega gradiva in/ali zasebnega dokumentarnega gradiva, za katerega se domneva, da ima lastnosti arhivskega gradiva brez dovoljenja ministra, pristojnega za arhive.

**4. člen**

(1) Pri nadzoru na področju medijev in avdiovizualne kulture v skladu s vsakokratnimi veljavnimi predpisi veljajo merila prednostne obravnave zadev po zaporedju kot je navedeno v nadaljevanju. Inšpektor prednostno obravnava zadeve, ki se nanašajo na:

1. zaščito otrok in mladoletnikov v elektronskih publikacijah, ko dostop do pornografskih vsebin v spletnih elektronskih publikacijah ni omejen z zaščito tako, da otroci in mladoletniki do njih ne morejo dostopati;

2. omejitve lastništva v medijih;

3. zaščita slovenskega jezika v medijih;

4. izdajanje programskih vsebin prek medija, ki ni vpisan v razvid medijev pri pristojnem ministrstvu;

5. nadzor nad oglaševalskimi vsebinami;

6. nadzor nad elektronskimi mediji;

6. drugi primeri, ko je potrebno izdati odločbo o odpravi ugotovljenih pomanjkljivosti oz. nepravilnosti;

7. ugotovljene nepravilnosti oz. kršitve na podlagi lastne zaznave inšpektorja v medijih.

**5. člen**

(1) Pri nadzoru na področju knjižnic in knjižnične dejavnosti, javne rabe slovenščine in obveznega izvoda publikacij v skladu s vsakokratnimi veljavnimi predpisi veljajo merila prednostne obravnave zadev po zaporedju kot je navedeno v nadaljevanju. Inšpektor prednostno obravnava zadeve, ki se nanašajo na:

*(področje knjižnic in knjižnične dejavnosti)*

1. izvajanje dejavnosti knjižnic kot javne službe;

2. pravice uporabnikov knjižnic do storitev;

 *(področje obveznega izvoda publikacij)*

1. prijave s strani Narodne in univerzitetne knjižnice v Ljubljani (npr.: posredovanje obveznega izvoda publikacije nacionalni depozitarni organizaciji).

*(področje javne rabe slovenščine)*

1.javna raba slovenščine; spletno predstavljanje pravnih in fizičnih oseb z registrirano dejavnostjo.

**6. člen**

Pri nadzoru na področju javne rabe slovenščine v skladu s vsakokratnimi veljavnimi predpisi veljajo merila prednostne obravnave zadev po zaporedju, kot je navedeno v nadaljevanju.

Inšpektor prednostno obravnava zadeve, ki se nanašajo na:

1. spletno predstavljanje pravnih in fizičnih oseb z registrirano dejavnostjo.

1. **PREHODNE IN KONČNE DOLOČBE**

**7. člen**

Z dnem uveljavitve tega navodila prenehajo veljati Navodila o upravnem poslovanju in merilih prednostne obravnave z dne 18.4.2018 (številka: 020-3/2010/18).

**8. člen**

To navodilo začne veljati z dnem objave na vsem zaposlenim v IRSKM dostopen način v aplikaciji Lotus Notes – SPIS4.

 Sonja Trančar

 glavna inšpektorica

Številka: 020-3/2010/

Datum: 9.1.2020